Aalborg Håndbold startede stærkt i den første kvartfinale mod Flensbirg-Handewitt. Det nordjyske hjemmehold nåede at komme på måltavlen tre gange, før de tyske modstandere fik scoret. Generelt var første halvleg præget af et stærkt forsvarsspil fra Aalborg Håndbold og især en stærk målvogterindsats fra svenske Mikael Aggefors. På trods af ihærdige forsøg fra Flensburg-Handewitt, fik holdet aldrig kæmpet sig op på siden af Aalborg Håndbold i første halvleg. I angrebet kunne især de svenske landsholdsstjerner Lukas Sandell og Felix Claar finde målet. Af de 13 scoringer fra Aalborg Håndbold stod Lukas Sandell for syv og Felix Claar for fire. Flensburg kom aldrig foran Efter pausen havde Aalborg Håndbold lidt sværre ved at finde rytmen i angrebet. Forsvaret stod stærkt, men en kort periode med måltørke resulterede i en udligning på 14-14 fra Flensburg-Handewitt. Mere blev det dog ikke til. Efter Henrik Mølgaard fik scoret til 15-14 til Aalborg Håndbold, var det nordjyske hold ikke til at stoppe. I de sidste minutter af kampen var der ikke længere ret stor tvivl om, hvem der ville løbe med sejeren, og Aalborg Håndbold lukkede også kampen med stillingen 26-21. Returkampen spilles på onsdag, hvor Flensburg-Handewitt spiller på hjemmebane.

Referat:
Det første møde mellem de to kvartfinalister i Champions League, endte med en sikker sejr til det nordjyske hold.